ELŐTERJESZTÉS

**a Gazdasági és Városstratégiai Bizottság 2019. június 11-i ülésére**

**Javaslat a Weöres Sándor Színházban működő étterem bérleti díja elengedésére**

Tájékoztatom a Tisztelt Bizottságot, hogy a Weöres Sándor Színház Nonprofit Kft. azzal a kérelemmel fordult önkormányzatunkhoz, hogy a Színház épületében kialakított étterem 2019. július és augusztus havi bérleti díjának elengedéséhez – a korábbi évekhez hasonlóan – járuljon hozzá a bérlő és üzemeltető Thea-Club Kft. kérésére.

A Színház a fenti kérést csak abban az esetben tartja felvállalhatónak, ha júliusban és augusztusban az étterem és a büfé ténylegesen zárva tart.

Szombathely Megyei Jogú Város Önkormányzatának Pénzügyi, Gazdasági és Jogi Bizottsága a Weöres Sándor Színház Nonprofit Kft. és a Thea-Club Kft. közötti bérleti szerződést a 4/2011. (I.11.) PGJB határozatával hagyta jóvá, amelyet követően a felek között a bérleti szerződés 2011. január 17. napjától határozatlan időre jött létre. A szerződés a 180/2014. (IV.22.) PGJB határozat alapján módosításra került. A szerződéskötés és annak módosítása „Weöres Sándor Színház Nonprofit Kft. színházépület helyiségeinek – nem színházi célú – hasznosítására vonatkozó szabályzat”-tal összhangban történt, amely kimondja, hogy a 30 napot meghaladó időtartamra történő albérletbe adásra egyedi megállapodás alapján a Gazdasági és Városstratégiai Bizottság jóváhagyása után kerülhet sor.

A szerződés értelmében 277.500,- Ft + ÁFA összegű bérleti díjat kell a bérlőnek havonta megfizetni. A kéthavi bérleti díj elmaradása összesen 555.000,- Ft bevételkiesést eredményez a Színháznál, amellyel a 2019. évi üzleti terv már kalkulált.

Kérem a Tisztelt Bizottságot, hogy - tekintettel a fent említett szabályzatban rögzített hatáskörére – a határozati javaslatban foglaltaknak megfelelően dönteni szíveskedjen.

**Szombathely, 2019. június „ ”**

 **/: Dr. Puskás Tivadar :/**

**Határozati javaslat**

**………/2019. (VI. 11.) GVB sz. határozat**

A Gazdasági és Városstratégiai Bizottság egyetért azzal, hogy a Thea-Club Kft. 2019. július és augusztus hónapban tartsa zárva a Weöres Sándor Színház éttermét, és erre tekintettel ne fizessen bérleti díjat 2019. július és augusztus hónapra vonatkozóan. A bérleti díj fizetésétől való eltekintés feltétele az, hogy a fenti időszakban az étterem ténylegesen zárva tart.

**Felelősök**: Lendvai Ferenc a bizottság elnöke

 (A végrehajtásért:

Jordán Tamás, a Weöres Sándor Színház Nonprofit Kft. ügyvezető igazgatója)

**Határidő:** 2019. június 30.